Hr Lauri Läänemets

Siseminister 19.09.2024

KIRJALIK KÜSIMUS

Lugupeetud härra Lauri Läänemets

Tartu Ülikooli semiootikud otsivad kinnitust võimalikule natsisümboolikale Lihula sambal ja õigustust politsei tegevusele samba äravõtmisel. Samas on Tallinnas Tartu maanteel Stockmanni kaubamaja vastas oleval eramaja katusel avalikult kaugele nähtav Nõukogude okupatsiooni sümbolina viisnurk koos võidupärjaga. Eestlastele seostub see märk Nõukogude okupatsiooni terrori ja vägivallaga ning ilmselgelt ei vaja see märk semiootikute tõlgendust.

Lähtudes Riigikogu kodu- ja töökorra seaduse paragrahvist 147, palun vastata allolevatele küsimustele:

1. Miks on Tallinnas Tartu maanteel Stockmanni kaubamaja vastas oleval eramaja katusel asuv Nõukogude okupatsiooni ja terrorit sümboliseeriv märk siiani teisaldamata?
2. Mind kui kodanikku häirib tugevalt antud märgi eksponeerimine avalikus ruumis. Millal see Nõukogude okupatsiooni terrorit ja vägivalda propageeriv märk teisaldatakse?

Jaanus Karilaid

Riigikogu liige